**A versenyzők és felkészítők visszajelzéseiből:**

„Nagyon szépen köszönöm a munkájukat, amivel levezették ezt a versenyt. Köszönöm ezt az élményt.”

„Bevallom, volt egy holtpont, amikor a tanítványom már kifáradt, nem voltam biztos benne, hogy végigcsinálja, de lám, végül mégis csak kitartott, és érdemes volt.  Alaposan megdolgoztatták a versenyzőket, jó összetett  feladatok voltak.”

„Óriási örömmel ért a hír hogy megnyertem az első helyet. Igenis nem hiába igyekeztem. Sok újat hallottam, olvastam, tanultam. Hálás vagyok a tervezőknek s a szervezőknek, mert nagy munkát vittek végbe. A jó Isten fizesse meg nektek százszorosan.”

„Nagyon szépen köszönöm! Örülök, hogy ilyen eredményt tudtam elérni, amiért nagyon hálás vagyok az Úristennek, hitoktatómnak és a szüleimnek.”

„Nagyon vártam már, hogy kiderüljön milyen helyezést értem el a versenyen. Nagyon boldog vagyok. Köszönöm!”

„A lelkes versenyzők nevében köszönjük munkájukat. Szuper volt a verseny, a gyerekek nagyon élvezték és rengeteget tanultak belőle.”

„Nagyon köszönöm a szuper híreket, a gratulációt! Nagyon örülök, hogy részt vehettem a versenyen!”

„Nagy örömmel vettem tudomásul az eredmények összesítését. Álmomban sem hittem volna, hogy az elsők közül is az első leszek. Két évvel ezelőtt a nővérem harmadikként szerepelt, örülök, hogy most nekem sikerült hasonló jó eredményt elérni. Remélem Pécsre is eljutok nemsokára, ahogy két éve is voltunk.”